### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FEDERAL MINISTRY OF

### ENVIRONMENT AND TOURISM

Broj: UPI 05/2-02-19-5-54/20

Sarajevo, 10.07.2020.godine

Federalno ministarstvo okoliša i turizma, rješavajući po zahtjevu operatora „POINT“ d.o.o. Posušje za izdavanje okolišne dozvole za eksploataciju i preradu rovnog vapnenca na lokalitetu „Vlake“ u općini Posušje, temeljem članka 68. i članka 71. Zakona o zaštiti okoliša (“Službene novine Federacije BiH”, br. 33/03), članka 18. Zakona o izmjenama i dopunama Zakona o zaštiti okoliša (“Službene novine Federacije BiH” broj: 38/09), te članka 200. Zakona o upravnom postupku (“Službene novine Federacije BiH”, broj: 02/98), d o n o s i:

## R J E Š E N J E

**1.** Izdaje se okolišna dozvola operatoru „POINT“ d.o.o Posušje za eksploataciju i preradu rovnog vapnenca na lokalitetu „Vlake“ u općini Posušje., unutar eksploatacijskog polja definiranog koordinatama prijelomnih točaka:

|  |  |
| --- | --- |
| TOČKA | Koordinate graničnih točaka istražnog prostora |
| y | x |
| A1 | 4 818 027 | 6 441 800 |
| A | 4 818 066 |  6 441 633 |
| B | 4 818 000 | 6 441 500 |
| C | 4 817 750 | 6 441 750 |
| C1 | 4 817 725 | 6 441 800 |

Površina eksploatacije unutar polja je 3,6 ha.

**2. Pogoni i postrojenje za koje se izdaje okolišna dozvola**

**2.1. Eksploatacijsko polje rovnog vapnenca**

Gospodarsko društvo „POINT“ je otvorilo površinski kop eksploatacije tehničko-građevnoga kamena na području Vlaka u Mjesnoj Zajednici Vinjani u općini Posušje 1997. godine. Osim eksploatacije tehničko-građevnoga kamena bavi se izgradnjom građevnih objekata, prvenstveno iskopima za građevne objekte i nasipom oko građevnih objekata i niveliranje terena za izgradnju građevnih objekata, kao i proizvodnjom agregata raznih granulometrijskih veličina za proizvodnju betona, betonskih proizvoda i asfalta i asfaltnih smjesa. Također, gospodarsko društvo može proizvoditi i agregate drugih granulometrijskih veličina jednostavnom promjenom prosijevnih površina.

- Ugovor o koncesiji broj: 01 – 1491/11, od 21. 12. 2011. godine

- Površina eksploatacijskoga polja „Vlake“ iznosi 3,6 ha

 Zbog recesije i smanjene potrošnje proizvoda gospodarskoga društva „POINT“ Posušje

 vlasnik gospodarskoga društva se odlučio za smanjenje eksploatacijskoga polja „Vlake“ na kojem gospodarsko društvo „POINT“ ima potpisan Ugovor o koncesiji nakon provedenoga javnog poziva za dodjelu koncesije na eksploatacijskom polju „Vlake“ do iscrpljenja mineralne sirovine, odnosno na period od trideset godina. Prilikom asfaltiranja seoske prometnice zapadno od eksploatacijskoga polja došlo je do korigiranja postojeće prometnice i ispravljanja krivine, pa se zbog toga moralo ući u prostor eksploatacijskoga polja i smanjiti površina eksploatacije sa 5,6 ha na 3,6 ha. Također, je sa sjeverne strane uz prometnicu Posušje – Tomislavgrad općina Posušje dodijelila lokacije drugim gospodarskim društvima i na ovim lokacijama su izgrađena dva gospodarska objekta. Ovim postupcima je smanjeno eksploatacijsko polje i znatno su smanjenje zalihe tehničko – građevnoga kamena. Gospodarsko društvo „POINT“ d.o.o. Posušje je instaliralo pogon za proizvodnju agregata raznih granulometrijskih veličina sjeverozapadno od eksploatacijskoga polja „Vlake“ na udaljenosti od cca 1 700 m.

 **2.2. Pogoni za proizvodnju agregata**

- Primarni mlin -mobilno drobilično postrojenje,

- Sekundarni mlin- 3 čekića i usipni koš,

- Sekundarno sito,

- Separacija, koso sitotroetažno postavljeno na betonskim boksovima za 4 granulacije frakcije.

Postrojenja pokreće agregat na naftu.

granulacija. To je u stvari dvoetažno rezonantno sito s različitim prosjevnim površinama. Na ovom situ se odvajaju frakcije 0 – 4 mm koja se transportira gumenim transporterom do otvorenog sklada. Na ovom situ se također, odvajaju frakcije 4 – 8 mm i 8 – 16 mm i 16 – 31,5 mm, koje se gumenim transporterom transportiraju do otvorenog sklada ispod transportera.

**3. Opis aktivnosti za koje se izdaje dozvola**

**3.1. Tehnološki proces eksploatacije rovnog vapnenca**

Ovaj površinski kop je dubinskoga tipa, što znači da se eksploatacija odvija spuštanjem s osnovne površine u niže kote terena do predviđene dubine otkopavanja, odnosno nivoa 680 m.n.m.

Na ovom površinskom kopu nema stalnih niti privremenih građevnih objekata. Radovi na ovom površinskom kopu se odvijaju u tijeku tri mjeseca u jednoj kalendarskoj godini. Naime ovo gospodarsko društvo je zamislilo eksploatacijske radove tako da iznajmi mobilno drobilično postrojenje na vrijeme od tri mjeseca i na njemu preradi sve planirane količine za period od jedne godine dana. Kada su eksploatacijski radovi u tijeku mobilno drobilično postrojenje se postavi u sjeveroistočnom dijelu površinskoga kopa gdje se dovozi odminirana stijenska masa odnosno rovni vapnenac. U biti ovo mobilno drobilično postojenje samlije i klasira mjesečno cca 5 000 m3 frakcija, što ukupno iznosi cca 15 000 m3 godišnje što su u stvari stvarne količine koje ovo gospodarsko društvo napravi u tijeku jedne godine. Postrojenje se postavi u nizu tako da je prvo mobilno drobilično postrojenje koje u procesu predsijavanja odvaja jalovinu, odnosno kamenu sitnež onečišćenu zemljastim česticama. Ovako očišćeni materijal ide u drobilično postrojenje koje ga usitnjava do željene granulacije. Zatim samljeveni materijal se gumenim transporterom transportira na sito, gdje se razvrstava u klase. Sa sita se pojedine klase gumenim transporterom odvode na otvorene skladove ispod svakog transportera, a trenutni višak pojedinih frakcija se deponira na otvorene skladove na platou na kojem se nalazi i mobilno drobilično postrojenje. Dio frakcija predviđen za dodatno usitnjavanje se transportira do postrojenja koje je instalirano sjeveroistočno od površinskoga kopa na području Ometaljke na udaljenosti od 1 700 m.

Na površinski kop nisu dovedeni vodovod niti elektrovod, a primarno drobilično postrojenje je u biti na elektropogon s tim da u svom sastavu ima agregat koji proizvodi električnu energiju, a koja opet pogoni drobilično postrojenje i sito za klasiranje samljevenih granulacija u pojedine klase.

**3.2. Tehnološki procesprerade rovnog vapnenca**

Osnovni proizvod je sivi, smeđesivi rumenkasti i bjeličasti vapnenac mikrotalasne strukture.

Ukupni instalirani kapaciteti za preradu rovnog vapnenca iznose 30 m3/h, prosječna godišnja proizvodnja posljednjih godina iznosi 15 200 m3 č.m., a dio primarno samljevenog rovnog vapnenca se dodatno usitnjava i prerađuje u sitnije granulacije, prvenstveno u frakciju 0 – 4 mm i 0 – 3 mm. Dnevni, kao i godišnji kapacitet ovisi od stanja na tržištu i uspješnosti dogovorenih poslova, međutim ovdje su obrađeni maksimalni instalirani kapaciteti, tako da je u potpunosti obrađen utjecaja na okoliš, odnosno ovaj utjecaj može biti samo manji od predviđenog. Mobilno postrojenje za preradu rovnog vapnenca se sastoji od koša za prihvat mineralne sirovine, dozatora, IQ rešetke, primarne udarne drobilice u kojoj se odminirana stijenska masa drobi na sitnije granulacije, s time da se na IQ rešetci odvaja kamena sitnež onečišćena zemljasti česticama do granulacije od 0 – 20 mm. Odminirana stijenska masa se utovara bagerom u kamione tipa Mercedes 26 36 i dovozi do prihvatnoga koša primarne udarne drobilice. Kamionima se odminirana stijenska masa istresa kod prihvatnoga koša mobilnoga drobiličnoga postrojenja, a bagerom se ubacuje u prihvatni koš mobilnoga drobiličnoga postrojenja, gdje se dozatorom dozira na IQ rešetku. IQ rešetka je izrađena s otvorima kroz koji materijal sitniji od 20 mm propada kroz otvore i transporterom se odvodi na otvoreni sklad. U principu je ovaj materijal onečišćen zemljom i drugim raznim onečišćenjima pa se tretira kao otpadni materijal ili jalovina. Naravno u ovakvom materijalu ima i određeni dio stijenskih komada granulacija manjih od 20 mm. U slučaju prevelikog broja stijenskih komada u otpadnom materijalu ili dobre čistoće odminirane stijenske mase, smanjenjem otvora na IQ rešetci može se smanjiti veličina otpadnog materijala ili u slučaju izuzetne čistoće odminirane stijenske mase mogu se postavljanjem metalne ploče potpuno izolirati otvori IQ rešetke i sav materijal uputiti na ušće primarne udarne drobilice. Nakon drobljenja materijal izlazi iz izlaznog otvora primarnog drobiličnog postrojenja i pada na gumeni transporter s kojim se transportira do sita za razdvajanje klasa

**3.3. Oprema za smanjenje negativnog utjecaja**

**3.3.1. Izrada etaža**

Dubina eksploatacijskih radova prema Glavnom rudarsko projektu je predviđena do nivoa 680 m.n.m., a najviša točka do koje je predviđeno otkopavanje je 725 m.n.m. Smjer napredovanja radova je približno istok - zapad, a otkopna fronta je predviđena pravcem sjever - jug. Maksimalna visina eksploatacijskih radova iznosi 45 m. Ležište je po visini podijeljeno na pet etaže po 10 m, osim prve etaže kada je visina otkopavanja 5 m, što znači da se etaža E – 720 otkopava od 725 m.n.m. do 720 m.n.m., a etaža E - 710 od 720 m.n.m. do 710 m.n.m., a etaža E - 700 od 710 m.n.m. do 690. m.n.m., te etaža 680 od 690 m-n.m. do 680 m.n.m. Kut radne etaže je predviđen 73,300, završne kosine kopa od podnožja zadnje etaže do vrha prve etaže od 54,370, a završni kut od podnožja zadnje etaže do podnožja prve etaže 51,340. Na etaži je projektirana berma od 5 m. Na površinskim kopovima nisu uspostavljena odlagališta jer je dio površinskog materijala iskorišten za izradu zaštitne brane oko površinskoga kopa, a dio je komercijaliziran na tržištu, te s manje površine na sjevernoj strani kopa i jugozapadnoj strani kopa treba tek skinuti površinski sloj, odnosno humus izmješan s kamenom drobinom, pa nema potrebe za uspostavljanjem odlagališta za ovaj materijal, ako se ipak javi potreba materijal će se deponirati na privremeno odlagalište u blizini skidanja, a po potrebi će se s njim obaviti nasip oko građevnih objekata.

**3.3.2. Oprema za rad na eksploataciji rovne stijenske mase:**

 Bager CAT 215

Za skidanje površinskoga sloja i pripremu za minsko polje obavlja bager CAT 215, kao i utovar odminirane stijenske mase. Povremeno se ovaj bager rabi i za usitnjavanje prevelikih komada odminirane stijenske mase i to pomoću hidrauličnog čekića koji se postavi na bager umjesto radnog tijela za utovar, a priključci za montiranje i rad hidrauličnog čekića su već instalirani na pogon bagera.

Kamion Mercedes 26 36

Povremeno i po potrebi se rabi bušaća garnitura koja nije stalna, odnosno mogu se rabiti različite bušaće garniture i one su vlasništvo drugih gospodarskih društava.

U slučaju kvara bager na površinskom kopu zamjenjuje utovarivač, koji uglavnom obavlja utovar agregata i druge pomoćne poslove. Unutarnji transport, kao i eventualni transport s površinskoga kopa „Vlake“ do drobiličnog postrojenja obavlja kamion – istresač s Mercedes 26 36 registrirana za izlazak na javne prometnice. Prilikom miniranja i odlamanja stijenske mase u odminiranom materijalu pojavljuje se određena količina prevelikih komada stijenske mase koje je neophodno dodatno usitniti, a gospodarsko društvo „Point“ Posušje ovu operaciju izvode hidrauličnim čekićem montiranim na bager. Bager sa hidrauličnim čekićem za usitnjavanje prevelikih komada odminirane stijenske mase ovo gospodarsko društvo iznajmljuje od gospodarskih društava koja se bave pružanjem ovakvih usluga.

**4. Emisije / utjecaji koje pogon i postrojenje ima u okoliš**

**4.1. Izvori emisije**

Svi postupci (drobljenje, transportiranje, prosijavanje, vaganje i utovar su povezani sa emitiranjem prašine. Ovo vrijedi za slijedeće procese obrade:

* robljenje i mljevenje
* prosijavanje
* transportiranje uz pomoć trakastih transportera
* skladištenje na otvorenim skladovima
* transportne površine

**4.2. Emisije u zrak**

Mogući utjecaji na izmjenu kvalitete zraka mogu biti u obliku emisije prašine i plinova.

Pri radu postrojenja dolazi do emisije prašine iz difuznih izvora (rad mehanizacije, proces drobljenja, transportiranja itd.) što nije moguće u potpunosti izbjeći zbog same vrste tehnologije rada ovakvih postrojenja, a ni mjeriti (zbog raspršenosti i vremenske ograničenosti trajanja emisije). Radi se o inertnoj prašini koja nastaje drobljenjem CaCO3. Provedbom svih mjera zaštite navedenih u ovom planu aktivnosti moguće je ovu emisiju prašine skoro sasvim smanjiti odnosno držati u dozvoljenim okvirima.

U okviru predviđenog zahvata, atmosferu također, onečišćuju i plinski produkti koji nastaju:

- radom SUS motora radnih strojeva, odnosno transportnih sredstava (izgaranjem se stvaraju ugljični i dušični oksidi, aromati koji uzrokuju stvaranje fotokemičkog smoga, te razni aerosoli i još oko dvije stotine spojeva zastupljenih u manjim količinama). Primjenom odgovarajućih uređaja za smanjenje emisije polutanta, smanjuje se koncentracija nastalih polutanata i dovodi na razinu ispod MDK. Takve koncentracije ne mogu niti na koji način ugroziti stabilnost i sigurnost kemijskog sastava zraka u okolišu

**4.3. Emisija u vodu**

Otpadne vode koje nastaju u okviru proizvodnog procesa mogu se podijeliti na:

* Oborinske otpadne vode
* Sanitarne otpadne vode

**4.4. Oborinske otpadne vode**

Oborinske otpadne vode su vode s aktivnog dijela površinskoga kopa i područja proizvodnje agregata za asfalt i asfaltne smjese, beton i betonske smjese u ukupnoj površini predstavljaju zanemarive površine.

Jake oborine mogu iznenada povećati volumen otpadnih oborinskih voda, a isto tako i njihovo opterećenje sa suspendiranim anorganskim i topljivim organskim materijalom koji se nalazi na slobodnim površinama i prometnicama unutar kruga pogona (prašina, ostatci ulja, goriva, pijesak). Sva ova onečišćenja mogu biti s oborinama, izravno kroz tlo, onečistiti podzemne vode.

**4.5. Emisije u tlo**

Mogući izvori zagađenja tla su:

* prosuta goriva i maziva
* podmazivanja i opravka vozila ili strojeva koji sudjeluju u proizvodnom procesu,
* razbacivanje otpada (masnih krpa), krutih otpadaka i raznih vrsta ambalaže iz kontejnera za objedovanje (plastične i staklene flaše i čaše, plastične vrećice, limenke i dr.),
* kamena prašina u tehnološkom procesu i drugi otpad.

Glavnina kamene prašine sedimentirat će se unutar lokaliteta, dok će vjetar odnositi

manje količine prašine u nešto širem krugu, unutar kojeg nema kvalitetnog poljoprivrednog zemljišta za intenzivan uzgoj kultura. Prašina je nereaktivna, kompatibilna okolnom području, te neće promijeniti pedološku sliku područja na koje će pasti.

**4.6. Produkcija otpada**

 Osnovni ciljevi postupanja s otpadom

* izbjegavanje i smanjivanje nastajanja otpada i smanjivanje opasnih svojstava otpada čiji nastanak se ne može spriječiti
* sprječavanje nenadziranog postupanja s otpadom
* iskorištavanje vrijednih svojstava otpada u materijalne i energetske svrhe i njegovo obrađivanje prije odlaganja
* odlaganje otpada na odlagališta
* saniranje otpadom onečišćenih površina

**4.7. Emisija buke**

Buka je praktično zvuk kome pored fizičkog tumačenja treba dodati i psihofizička štetna djelovanja i utjecaje. Ovakva postrojenja su znatni izvori buke. Najveći izvori buke su posebno drobilice i sita.

Ovisno o slučaju i okolnostima utjecaj buke na okoliš se može općenito podijeliti na dva područja:

- utjecaj na ljude i

- utjecaj na prirodu (životinje, biljke).

Buka nastala prilikom rada građevinskih strojeva, te teretnih vozila utječe na faunu jer onemogućuje normalan boravak životinjama i tjera ih da obitavaju izvan dosega izvora buke. No već na bližoj udaljenosti moguće je stalno obitavanje životinja.

U okviru planiranog zahvata, izvori buke predmetnog objekta su:

- tehnološke linije separacije (droblice, rezonantno sito, transporteri);

- vozila unutar gospodarskoga društva (utovarivač, bager, kamioni).

**5. Opis sirovina i pomoćnih materijala**

Lista sirovina se može podijeliti na:

* sirovine u proizvodnji
* sirovine u održavanju

|  |  |
| --- | --- |
| **Vrsta proizvoda** | **Količina (t)** |
| Rovni vapnenac | 15 200 |
| 0 - 3 | 1 700 |
| 0 - 4 | 4 856 |
| 4 - 8 | 5 584 |
| 8 - 16 |  |
| 16 – 31,5 |
| jalovina | 3 060 |
| **U k u p n o** | 15 200 |
| **Repromaterijal** |
| Diesel gorivo | 22 800 l |
| Motorno ulje |  190  |
| Diferencijalno ulje |  87 |
| Tovotna mast |  66 |
| gume |  2 |
| Eksploziv | Ugovor za pružanje usluga |
| Detonirajući štapin |  |
| Sporogoreći štapin |
| Rudarska kapisla br. 8 |

**5.1. Izvor vodoopskrbe**

Općina Posušje je jednim dijelom riješila pitanje vodoopskrbe iz akumulacijskoga jezera Tribistovo, iz kojeg je voda putem vodovodne mreže dovedena u rezervoar na području brda Radovnja iz kojeg se voda vodovodnom mrežom dovodi do okolnog stanovništva i

industrijske potrebe. Također, se iz ovog jezera planira vodom opskrbiti i sjeverni i sjeveroistočni dijelovi Grudske, kao i sjeverni dijelovi općine Imotski. Predmetni objekti su smješteni u industrijskoj zoni, međutim do ovoga prostora još uvijek nije izgrađena vodovodna mreža (izgradnja u tijeku). Na ovom površinskom kopu nema potrebe za potrošnjom vode iz razloga što se granulacije ne čiste pranjem, nego se nastoje očistiti mehaničkim putem, a voda se koristi samo za popunu hladnjaka vodom i za piće djelatnika. Potrebne količine vode se na ovaj kop dostavljaju u staklenim bocama omotanim pletivom od vrbova pruća. Ukoliko se ipak ukaže potreba za potrošnjom vode ona se planira riješiti postavljanjem bazena za vodu na područje ležišta „Vlake“, a u ovaj bazen se planira dostaviti voda autocisternom koja će se puniti na hidrantu u Posušju.

**5.2. Izvor energije**

Potrošači električne energije na ovom pogonu su: primarno dobilično postrojenje, mobilno sito. Za sada se za proizvodnju električne energije rabi diesel agregat koji je postavljen na platformu mobilnoga drobiličnoga postrojenja.

**6. Prevencija nastanka emisija**

Budući da lebdeće čestice ne izlaze van područja zaposjedanja nema niti potrebe za obaranjem ovih čestica praskanjem vodom. Redovito kontrolirati sustav izgaranja kod svih strojeva i agregata.

**6.1. Mjere zaštite zraka**

- redovito održavanje postrojenja na području zahvata;

- izgaranje goriva regulirati regulacijom optimalnog omjera goriva i zraka ispušni plinovi ne sadrže čađ;

- za kamione na prijevozu i ostale strojeve u naseljima, brzina kretanja vozila ograničena je do 40 km/h.

**6.2. Mjere zaštite voda**

- u krugu radilišta postaviti prijenosni sanitarni objekt, po potrebi ga transportirati na pražnjenje i vratiti na predviđeno mjesto ili u krugu radilišta izgraditi septičku jamu za otpadne i fekalne vode.

- Redovito i na vrijeme na pokretnim strojevima zamijeniti oštećena hidraulična crijeva.

Održavanje septičke jame treba obavljati u skladu sa uputama za čišćenje septičke jame:

- na objektu ustrojiti evidenciju čišćenja i kontrolu septičke jame.

- Kloriranje obaviti putem predviđenog uređaja (hidroklorinatora) prema uputama proizvođača uređaja.

Kada muljni talog dosegne odgovarajuću visinu (svakih 120 dana) angažirati komunalnu cisternu za fekalije, te obaviti crpljenje s tim da 20 % taloga mora ostati za inficiranje novog svježeg mulja.

- opasne i štetne tvari skladište se u originalnim pakiranjima i odgovarajućim posudama i spremnicima smještenim na vodonepropusnoj podlozi na način da se onemogući razlijevanje istih u sistem odvodnje;

- sa svim sirovinama i energentima postupa se u skladu s preporukama proizvođača danim u sigurnosno tehničkim listovima koji su dostavljeni s navedenim tvarima.

Kruti (komunalni) otpad sakuplja se na propisano mjesto u kontejnere.

Korištena mehanizacija se održava u tehnički ispravnom stanju. Izmjena ulja u motorima i drugim dijelovima strojeva i kamiona obavlja se u priručnoj radionici, uz redovnu kontrolu mehanizacije da bi se izbjeglo curenje ulja iz strojeva.

**6.3. Mjere zaštite tla**

Budući da su glavni izvori zagađenja tla od prosutog goriva ili maziva u toku korištenja teških strojeva i kamiona poduzimaju se sljedeće mjere zaštite:

- obavlja se redovna kontrola mehanizacije da ne bi došlo do curenja ulja iz strojeva;

- smeće i ostali otpadni materijal skupljaju se na propisno mjesto i u odgovarajuće kontejnere i blagovremeno odvoze na gradsku deponiju.

**6.4. Mjere zaštite flore i faune**

- zabranjeno je bacanje smeća i ispuštanje tekućeg otpada, nafte i naftnih derivata u krugu radilišta i susjednim parcelama;

- paziti da se ne ugrozi postojeće drvoliko raslinje radi smanjenja prelaska prašine na susjedne parcele,

**6.5. Mjere zaštite od buke**

Poduzete su mjere zaštite od buke:

- pri nabavci nove opreme/uređaja vodi se računa o buci;

- sadnja drvoreda sa zapadne i južne strane eksploatacisjkoga polja;

- redovito se održava postrojenje/uređaji;

- poštiva se predviđeno radno vrijeme;

- za kamione na prijevozu i ostale strojeve u naseljima brzina kretanja vozila ograničena je na 40 km/h;

- isključuju se motori kamiona za vrijeme čekanja.

Za zaštitu od buke posadit će se zaštitni drvored na zapadnoj i južnoj strani eksploatacijskoga polja. Drvored će se sastojati od pojedinačnih stabala oraha ili sličnih drvenih biljaka. Za sadnju drvoreda za svako pojedinačno stablo neophodno je iskopati udubljene u kamenitom materijalu dimenzija 1 x 1 x 1 m, napuniti ga humusom i pojačati ga tresetom, zatim posaditi stabla i prehranjivati ga vodom.

**7. Granične vrijednosti**

**7.1. Granične vrijednosti emisija za zagađujuće materije**

U skladu sa Pravilnikom o graničnim vrijednostima kvaliteta zraka ( „Sl. novine FBiH“ br. 12/05)

Maksimalne dozvoljene vrijednosti za lebdeće čestice:

|  |  |  |  |
| --- | --- | --- | --- |
| Zagađujuća materija | Period uzorkovanja | Granična prosječna godišnja vrijednost | GraničnaVisoka vrijednost  |
| LČ10 | 24 sata | 50 | 100 (μg/m3)◦ |
| ULČ | 24 sata | 150 | 350 (μg/m3)◦ |

Napomena: ne smije biti prekoračena više od 7 puta u kalendarskoj godini (98 – i procentil)

* Maksimalne dozvoljene vrijednosti za sediment (taložni prah):

|  |  |  |  |
| --- | --- | --- | --- |
| Zagađujuća materija | Period uzorkovanja | Granična prosječna godišnja vrijednost | GraničnaVisoka vrijednost  |
| Taložni prah- ukupno | Jedan mjesec | 200 (mg/m2d) | 350 (mg/m2d)◦ |

Napomena: odnosi se na mjesec u godini sa najvišim vrijednostima depozicije/taloga

**7.2. Granične vrijednosti buke**

Dozvoljeni nivo buke na radnom mjestu koji pravi oruđe za rad: 90dB

Dozvoljeni nivoi vanjske buke – kod prvih kuća

|  |  |
| --- | --- |
| Ekvivalentni nivo buke Leq | Vršni nivo buke L1 |
| Dan | Noć | 75 |
| 60 | 50 |

**8**.**Sistem monitoringa**

| Medij | Parametar  | Mjesto vršenja monitoringa  | Razlog zbog kojeg se vrši monitoring | Rokovi |
| --- | --- | --- | --- | --- |
| Buka | Nivo buke ( dB) Oktavna analiza | - Industrijski krug- Kod najbližih drugih objekata koji gravitiraju oko kamenoloma | Stvarni uticaj nivoa buke na okoliš | Ispitivanja jednom u 3 godine |
| Zrak | Mineralna prašina | - Kod najbližih drugih objekata koji gravitiraju oko kamenoloma | Stvarni utjecajprašine nakamenolom inaselja kojigravitiraju istom | Ispitivanjajednom utoku godine |
| Bioremedijacijai tehničkesanacije | Rekultivacija | - Na devastiranomzemljištu na kome je završen proceseksploatacije | Dovođenje utrajno i stabilnostanje | Nakon završetkaeksploatacije |

 **8.1.** **Izvještavanje o monitoringu**

- Operater je dužan redovito izvještavati ovo federalno ministarstvo o rezultatima monitoringa, na način kako je to propisano odredbama Poglavlja IV Pravilnika o registrima postrojenja i zagađivanjima ( ''Službene novine F BiH'', broj: 82/07), izvještavati Federalno ministarstvo okoliša i turizma o prikupljenim podacima. Izvješća trebaju biti poslana najkasnije do 30.06. tekuće godine za prethodnu godinu izvještavanja.

- Bez odlaganja prijaviti svaku izvanrednu situaciju koja bi mogla negativno utjecati na okoliš.

**9. Period važenja dozvole**

Ova okolišna dozvola važi 5( pet) godina od dana uručenja rješenja strankama.

**Obrazloženje**

 Privredno društvo ,,POINT“ d.o.o. Posušje, obratilo se ovom ministarstvu, dana 19.03. 2020. godine sa zahtjevom za izdavanje okolišne dozvole za eksploataciju rovnog vapnenca na eksploatacijskom polju „Vlake“, općina Posušje, čija je površina eksploatacije 3,6 ha.

Zahtjev urađen u skladu sa člankom 18. Zakona o izmjenama i dopunama Zakona o zaštiti okoliša (Sl. novine FBiH broj:38/09).

S obzirom na površinu eksploatacije ovaj kamenolom spada u kategoriju pogona i postrojenja koji mogu negativno uticati na okoliš i za isti je propisana obaveza izdavanja okolišne dozvole, prema odredbama člana 6. Pravilnika o pogonima i postrojenjima za koje je obavezna procjena uticaja na okoliš i pogonima i postrojenjima koji mogu biti izgrađeni i pušteni u rad samo ako imaju okolišnu dozvolu (“Službene novine Federacije BiH“, broj: 19/04).

Uz zahtijev su priloženi slijedeći dokumenti:

 - Plan upravljanja otpadom,

 - Rješenje o vodnoj dozvoli,

 - Ugovor o koncesiji,

 - Rješenje o odobravanju eksoloatacije.

U skladu sa članom 36. i 37. Zakona o zaštiti okoliša (Službene novine Federacije BiH, broj: 33/03) ovo Ministarstvo je dokumentaciju, radi davanja primjedbi i sugestija, postavilo na javni uvid na web stranicu ministarstva [www.fmoit.gov.ba](http://www.fmoit.gov.ba). dana 02.06. 2020.god.

Dopisi za dostavljanje mišljenja su dostavljeni općini Posušje i nadležnom kantonalnom/županijskom ministarsvu i nije bilo primjedbi.

Kako je ovo ministarstvo utvrdilo da predloženo postrojenje neće prouzrokovati negativne utjecaje na okoliš ako se pridržava određenih mjera za zaštitu okoliša, te je temeljem članka 68. i 71. Zakona o zaštiti okoliša odlučeno kao u dispozitivu ovog rješenja.

Protiv ovog rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja.

Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prijepisu.

U skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“ broj 43/13) podnosilac zahtjeva je uplatio 250,00 KM na budžetski račun kod UNION banke d.d. Sarajevo.

 **M I N I S T R I C A**

Dostaviti**: dr. Edita Đapo**

* Imenovanom

 - Ministarstvo prostornog uređenja, graditeljstva

 i zaštite okoliša ŽZH

* Federalna uprava za inspekcijske poslove
* Općina Posušje
* Sektoru okolišnih dozvola
* arhivi

**Ministarstvo prostornog uređenja, graditeljstva i zaštite okoliša**

**Županija Zapadnohercegovačka**

 **Andrije Kačića Miošića2**

**88 240 Posušje**